[pic] | KOMISIJA EVROPSKIH SKUPNOSTI |

Bruselj, 5.10.2005

SEK(2005) 1226 končno

PREDHODNI PREDLOG SPREMEMBE PRORAČUNA št. 8 K SPLOŠNEMU PRORAČUNU ZA LETO 2005

IZKAZ PRIHODKOV IN ODHODKOV PO ODDELKIHOddelek III – Komisija

(predložen s strani Komisije)

PREDHODNI PREDLOG SPREMEMBE PRORAČUNA št. 8K SPLOŠNEMU PRORAČUNU ZA LETO 2005

IZKAZ PRIHODKOV IN ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

Evropska komisija zaradi izjemnih razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 8 k proračunu za leto 2005.

KAZALO

1. Uvod 4

2. Povečanje napovedi prihodkov 4

2.1. Popravek napovedi saldov DDV in BND 4

2.2. Drugi prihodki 4

2.2.1. Vračilo neporabljene pomoči Skupnosti 4

2.2.2. Zamudne obresti in globe 4

3. Postavka 2: Povečanje odobritev plačil za strukturne sklade 5

4. Spremembe opomb v proračunski vrstici 17 04 02 8

ZBIRNA PREGLEDNICA PO RAZDELKIH FINANČNE PERSPEKTIVE 9

IZKAZ PRIHODKOV IN ODHODKOV PO ODDELKIH

Komisija predlaga, da se zaradi še vedno začasnih številk, ki se nanašajo na lastna sredstva (salda DDV in BND) in ki so predstavljene v obrazložitvenem memorandumu tega predhodnega predloga proračuna, da se končne številke in splošni izkaz prihodkov predložijo kasneje v postopku v obliki osnutka pisnega predloga spremembe predhodnega predloga proračuna.

OBRAZLOŽITVENI MEMORANDUM

1. UVOD

Komisija predlaga, da ta predhodni predlog spremembe proračuna št. 8 za leto 2005 upošteva naslednje izjemne okoliščine:

- potrebo po vključitvi izjemnega povečanja napovedi prihodkov v proračun, zlasti zaradi popravka napovedi saldov DDV in BND (2 600 milijonov EUR);

- potrebo po povečanju odobritev plačil za večino proračunskih vrstic v postavki 2 (650 milijonov EUR), po upoštevanju prerazporeditev iz ostalih postavk, predlaganih v okviru globalne prerazporeditve;

Poleg tega Komisija predlaga, da se opombe proračunske vrstice 17 04 02 – Drugi ukrepi na področju veterine, dobrega počutja živali in javnega zdravja – spremenijo tako, da se Uredba (ES) št. 178/2002 doda kot pravna podlaga k tej proračunski vrstici.

2. POVEčANJE NAPOVEDI PRIHODKOV

2.1. Popravek napovedi saldov DDV in BND

V skladu s členom 16 Uredbe Sveta (ES, Euratom) št. 1150/2000 z dne 22. maja 2000 Komisija predlaga, da se napovedi saldov DDV in BND na podlagi razpoložljivih podatkov popravijo, tj. povečajo za 2 600 milijonov EUR. Te spremembe zadevajo poglavji 31 in 32 strani prihodkov proračuna.

Omeniti je treba, da so trenutno ti izračuni še vedno začasni, ker končni podatki o BND držav članic še niso bili potrjeni.

Zato Komisija predlaga, da se kasneje v postopku s pisnim predlogom spremembe predhodnega predloga proračuna predložijo točni zneski, ki vplivajo na stran prihodkov, in spremembe splošnega izkaza prihodkov[2].

2.2. Drugi prihodki

2.2.1. Vračilo neporabljene pomoči Skupnosti

Ob upoštevanju vknjiženih zneskov za postavki 6150 in 6157 ter ob predpostavki, da ti zneski letos ne bodo porabljeni, se predlaga, da se v proračun vključi znesek v višini 360 milijonov EUR, da bodo odobritve ponovno na voljo.

2.2.2. Zamudne obresti in globe

V poglavjih 70 in 71 splošnega izkaza prihodkov so evidentirane zamudne obresti in globe. Že v proračun za leto 2005 je bil vključen znesek v višini 118 milijonov EUR. Glede na zneske, ki so bili izterjani dosedaj ali pa verjetno še bodo, se predlaga, da se vnese dodaten znesek v višini 200 milijonov EUR.

3. POSTAVKA 2: POVEčANJE ODOBRITEV PLAčIL ZA STRUKTURNE SKLADE

1. V proračunu za leto 2005 je bilo skupaj z izjavo o odobritvah plačil za postavko 2 v skladu s predlogom Komisije sprejeto zmanjšanje odobritev plačil za postavko 2 v višini 3 milijarde EUR.V izjavi je bilo zapisano, da „ če bo izvrševanje odobritev plačil za strukturne sklade preseglo 40 % do konca julija 2005 ali če se bo Komisija kako drugače prepričala, da je odobritev plačil premalo, bo Komisija po proučitvi možnosti prerazporeditve odobritev plačil znotraj celotnega proračuna, vključno s postavko 2, in po oceni možnih virov dodatnih prihodkov proračunskemu organu čim prej predložila PPSP. Evropski parlament in Svet bosta na eni sami obravnavi odločala o PPSP, da bi bile potrebne dodatne odobritve razpoložljive najkasneje v začetku novembra 2005. Ta PPSP, ki ga je treba predložiti in o njem odločati na eni sami obravnavi, se nanaša izključno na odobritve, potrebne v okviru postavke 2.“

2. Prag v višini 40 %, omenjen v izjavi, je bil prekoračen do konca maja, ko je bilo porabljenih 42 % razpoložljivih odobritev za strukturne sklade. Ker pa se je izvrševanje od aprila upočasnilo, se je Komisija odločila, da bo počakala, dokler ne bo mogoče oceniti možnih prerazporeditev med vsemi postavkami proračuna in dodatnih prihodkov septembra, ter da bo spremljala izvrševanje še nekaj mesecev, da bodo imele napovedi letnih rezultatov trdnejšo osnovo, in šele nato predložila PPSP.

3. Ocena izvrševanja do konca avgusta in iz tega izhajajoče letne projekcije kažejo potrebo po okrepitvi odobritev plačil v postavki 2 za 1 040 milijonov EUR.

4. Za vsakega od treh glavnih elementov postavke 2 je bila izvedena ločena ocena: programi strukturnih skladov za EU-25 za obdobje 2000–2006, zaključek programov strukturnih skladov za EU-15 za obdobje pred letom 2000 in Kohezijski sklad. V nadaljevanju so zapisane ugotovitve te analize.

5. Plačila za programe strukturnih skladov za EU-25 za obdobje 2000–2006 so do konca avgusta dosegla 16 795 milijonov EUR, proračun pa je bil na voljo v višini 28 386 milijonov EUR. Predvideva se, da bo do konca leta poraba dosegla 29 593 milijonov EUR. Potrebna je okrepitev v višini 1 207 milijonov EUR. Okrepitev je potrebna za vrstice Evropskega socialnega sklada (ESS) in Usmerjevalni oddelek Evropskega kmetijskega usmerjevalnega in jamstvenega sklada (EKUJS), kjer je letos potekalo intenzivno izvrševanje. Za Evropski sklad za regionalni razvoj (ESRR) in za Finančni instrument za usmerjanje ribištva (FIUR) ni potrebna nobena okrepitev. V primeru Finančnega instrumenta za usmerjanje ribištva je mogoča manjša prerazporeditev.Vredno je omeniti, da je ocena Komisije glede letne porabe občutno pod napovedmi držav članic. V skladu s slednjimi bi poraba znašala skoraj 38 milijard EUR. To je očitno v nasprotju z dosedanjim izvrševanjem.Za programe EU-10 je bila do sedaj izplačana 1 milijarda EUR. Izvrševanje v glavnem ustreza samodejno izplačanim predplačilom, vloženi niso bili skoraj nobeni vmesni zahtevki za plačila. Da bi porabili celoten proračun za te programe, ki skladu s sporazumom iz Københavna znaša 3 093 milijonov EUR, bo treba zahtevati še precejšnje število vmesnih plačil.

6. Ob zaključku programov, ki so bili uvedeni pred letom 2000, je bilo 556 milijonov EUR izplačanih do konca avgusta, trenutno razpoložljive odobritve pa znašajo 967 milijonov EUR. Na podlagi analize dokumentov, ki izpolnjujejo pogoje za zaključek do konca leta, so potrebe za celo leto ocenjene na 1 200 milijonov EUR. Zato je potrebna okrepitev v višini 233 milijonov EUR.

7. Plačila za Kohezijski sklad so znašala 1 167 milijonov EUR do konca avgusta, razpoložljive odobritve pa znašajo 3 146 milijonov EUR. Po oceni Komisije glede izvrševanja do konca leta (2 746 milijonov EUR) ostaja presežek 400 milijonov EUR, ki ga je treba prerazporediti s pomočjo tega PPSP. Treba je omeniti, da je ocena Komisije glede izvrševanja do konca leta, ki temelji na dosedanjem dejanskem izvrševanju, tudi občutno pod napovedmi plačil držav članic, ki znašajo 4,2 milijarde EUR.

8. Precejšen del proračuna za EU-10 je še treba izvršiti. Napredek pri izvrševanju programov EU-15 je bil prav tako neenakomerno porazdeljen po skladih. To se lahko pred 31. oktobrom, predpisanim rokom za vložitev zahtevkov za plačila za to leto, še spremeni. Komisija namerava še naprej skrbno spremljati izvrševanje in do konca oktobra podati končno oceno vloženih zahtevkov za plačila iz vseh držav članic. Pri tem je možno, da bo Komisija med postopkom glede tega PPSP svoj predlog spremenila. To je edini pristop, s katerim je mogoče hkrati obravnavati dve ključni, čeprav nasprotujoči si, vprašanji: prvič, zagotoviti, da proračun zadosti vsem prejetim upravičenim zahtevkom za plačila; drugič, kolikor je mogoče izogibati se možnim presežkom ob koncu leta. Zato Komisija poziva proračunski organ, naj svoj postopek glede tega PPSP vodi tako, da bo mogoče v začetku novembra izvesti morebitne popravke v zvezi s tukaj predlaganimi spremembami.

9. Od 1 040 milijonov EUR, ki so potrebni za okrepitev vrstic postavke 2, se lahko 390 milijonov EUR prerazporedi iz ostalih postavk v okviru globalne prerazporeditve, da bi okrepili vrstico EKUJS 05 04 02 01 z 190 milijoni EUR in vrstico ESS 04 02 06 z 200 milijoni EUR.

10. To zmanjšuje neto okrepitev, ki je potrebna v postavki 2, na 650 milijonov EUR.

11. Naslednja tabela kaže spremembe, ki se na podlagi tega PPSP predlagajo v postavki 2.

Zneski v EUR

ŠTEVILKA PRORAČUNSKE VRSTICE | NASLOV | Sprememba v PPSP 8 |

EU-25 |

05 01 04 04 | EKUJS – Neoperativna tehnična pomoč | -1 200 000 |

05 04 02 01 | EKUJS – Cilj 1 | 388 750 731 |

05 04 02 02 | EKUJS – Program PEACE | -332 |

05 04 02 06 | Leader | 73 216 825 |

04 01 04 01 | ESS – Neoperativna tehnična pomoč | -5 376 102 |

04 02 01 | ESS – Cilj 1 | 159 267 182 |

04 02 06 | ESS – Cilj 3 | 250 385 462 |

04 49 04 01 | ESS – Postopno opuščanje odhodkov za upravno poslovodenje | -1 422 372 |

11 06 04 | FIUR – Zunaj cilja 1 | -43 807 388 |

11 06 07 | FIUR – Operativno-tehnična pomoč in inovativni ukrepi | -842 500 |

13 03 08 | ESRR – Inovativni ukrepi | -2 396 153 |

Programi SS 00–06 SKUPAJ: EKUJS | 460 767 224 |

Programi SS 00–06 SKUPAJ: ESS | 402 854 170 |

Programi SS 00–06 SKUPAJ: FIUR | -44 649 888 |

Programi SS 00–06 SKUPAJ: ESRR | -2 396 153 |

Programi SS 00–06 SKUPAJ | 816 575 353 |

05 04 02 03 | EKUJS | 86 314 253 |

05 04 02 05 | EKUJS – Dokončanje cilja 5a | 30 230 600 |

05 04 02 07 | EKUJS 94_99 | 20 300 000 |

04 02 03 | ESS | 51 106 000 |

04 02 05 | ESS – Dokončanje ciljev 2 in 5b | 29 503 000 |

04 02 07 | ESS – Dokončanje ciljev 3 in 4 | 24 485 000 |

04 02 09 | ESS 94_99 | 15 310 000 |

04 02 11 | ESS | 175 794 |

11 06 06 | FIUR 94_99 | -4 000 000 |

13 03 03 | ESRR | -12 000 000 |

13 03 05 | EKUJS/ESRR/ESS – Cilja 2 in 5b | -8 000 000 |

Pred letom 2000 uvedeni programi SS SKUPAJ: EKUJS | 136 844 853 |

Pred letom 2000 uvedeni programi SS SKUPAJ: ESS | 120 579 794 |

Pred letom 2000 uvedeni programi SS SKUPAJ: FIUR | -4 000 000 |

Pred letom 2000 uvedeni programi SS SKUPAJ: ESRR | -20 000 000 |

Pred letom 2000 uvedeni programi SS SKUPAJ | 233 424 647 |

13 04 01 | Kohezijski sklad | -400 000 000 |

Kohezijski sklad SKUPAJ | -400 000 000 |

VSE SKUPAJ | 650 000 000 |

4. SPREMEMBE OPOMB V PRORAčUNSKI VRSTICI 17 04 02

Uredba (ES) št. 178/2002 Evropskega parlamenta in Sveta z dne 28. januarja 2002 (določbe krmi in živilih) in zlasti člen 50 predvideva vzpostavitev sistema hitrega obveščanja za obveščanje o neposrednem ali posrednem tveganju za zdravje ljudi, ki izhaja iz živil ali krme.

Vendar se proračun za leto 2005 in zlasti proračunska vrstica 17 04 02 ne sklicujeta na navedeno uredbo. Zato se predlaga, da se Uredba vključi kot pravna podlaga v proračunske opombe te vrstice na naslednji način:

„Namen te postavke je pokriti odhodke, ki izhajajo iz člena 50 Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1)“.

ZBIRNA PREGLEDNICA PO RAZDELKIH FINANČNE PERSPEKTIVE

Finančna perspektiva Razdelek/podrazdelek | Finančna perspektiva 2005 | Proračun za leto 2005, vključno s SP 1 – 5/2005 in PPSP 6 – 7/2005[3] | PPSP 8/2005 | Proračun za leto 2005, vključno s SP 1 – 5/2005 in PPSP 6 – 7 in 8/2005 |

|Odobritve za prevzem obveznosti |Odobritve plačil |Odobritve za prevzem obveznosti |Odobritve plačil |Odobritve za prevzem obveznosti[4] |Odobritve plačil |Odobritve za prevzem obveznosti |Odobritve plačil | |1. KMETIJSTVO | | | | | | | | | |- Odhodki za kmetijstvo |44 598 000 000 | |42 835 450 000 |42 835 450 000 | | |42 835 450 000 |42 835 450 000 | |- Razvoj podeželja in spremljevalni ukrepi |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Skupaj |51 439 000 000 | |49 676 450 000 |49 114 850 000 | | |49 676 450 000 |49 114 850 000 | | Razlika do zgornje meje | | |1 762 550 000 | | | |1 762 550 000 | | |2. STRUKTURNI UKREPI | | | | | | | | | |- Strukturni skladi |37 247 000 000 | |37 291 564 455 |29 390 527 704 |-6 576 102 |1 050 000 000 |37 284 988 353 |30 440 527 704 | |- Kohezijski sklad |5 194 000 000 | |5 131 932 989 |3 005 500 000 | |-400 000 000 |5 131 932 989 |2 605 500 000 | |Skupaj |42 441 000 000 | |42 423 497 444 |32 396 027 704 |-6 576 102 |650 000 000 |42 416 921 342 |33 046 027 704 | | Razlika do zgornje meje | | |17 502 556 | | | |24 078 658 | | |3. NOTRANJE POLITIKE[5] |9 012 000 000 | |9 150 548 408 |8 016 662 269 | | |9 150 548 408 |8 016 662 269 | | Razlika do zgornje meje | | |-40 000 000 | | | |-40 000 000 | | |4. ZUNANJI UKREPI |5 119 000 000 | |5 219 000 000 |5 476 162 603 | | |5 219 000 000 |5 476 162 603 | | Razlika do zgornje meje | | |-100 000 000 | | | |-100 000 000 | | |5. UPRAVA |6 360 000 000 | |6 292 367 368 |6 292 367 368 | | |6 292 367 368 |6 292 367 368 | | Razlika do zgornje meje | | |67 632 632 | | | | 67 632 632 | | | 6. REZERVE | | | | | | | | | |- Rezerva za jamstva |223 000 000 | |223 000 000 |223 000 000 | | |223 000 000 |223 000 000 | |- Rezerva za nujno pomoč[6] |223 000 000 | |223 000 000 |223 000 000 | | |223 000 000 |223 000 000 | |Skupaj |446 000 000 | |446 000 000 |446 000 000 | | |446 000 000 |446 000 000 | | Razlika do zgornje meje | | |0 | | | |0 | | |7. PREDPRISTOPNA POMOČ |3 472 000 000 | |2 081 000 000 |3 286 990 000 | | |2 081 000 000 |3 286 990 000 | | Razlika do zgornje meje | | | 1 391 000 000 | | | | 1 391 000 000 | | |8. NADOMESTILO |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Razlika do zgornje meje | | | 11 004 | | | | 11 004 | | | SKUPAJ | 119 594 000 000 | 114 235 000 000 | 116 593 852 216 | 106 334 048 940 | -6 576 102 |650 000 000 |116 587 276 114 |106 984 048 940 | | Razlika do zgornje meje | | |3 000 147 784 | | | |3 006 723 886 |7 250 951 060 | |

[1] UL L 248, 16.9.2002, str. 1.

[2] Uporaba posodobljenih napovedi na strani prihodkov izboljšuje točnost plačil, ki jih morajo države članice izvršiti med proračunskim letom. Skladno s tem predlaganim popravkom bodo države članice zmanjšale svoje prispevke, ki temeljijo na BND.

[3] Tukaj so navedene samo odobritve, o katerih je proračunski organ že odločil v prvotnem proračunu in spremembah proračuna.

[4] Odobritve za prevzem obveznosti v PPSP 8/2005 izhajajo iz proračunskih vrstic nediferenciranih sredstev, kjer so predlagane spremembe za s tem povezane odobritve plačil. Zadevni vrstici sta 05 01 04 04 in 04 01 04 01.

[5] Znesek Solidarnostnega sklada EU se vstavi kot znesek nad zneski iz ustreznih razdelkov, kakor je predvideno v Medinstitucionalnem sporazumu z dne 7. novembra 2002 (UL C 283, 20.11.2002).

[6] Vključno s 100 milijoni EUR, ki so bili prerazporejeni v proračunsko vrstico za nujno pomoč. Nadaljnjih 70 milijonov EUR je bilo prav tako prerazporejenih kot posledica sporazuma, ki je bil sprejet na usklajevanju z dne 15. julija 2005 med razpravami o PPSP 3/2005.